Արշալույս Հարությունյան

Արշալույս Ֆրունզեի Հարությունյան (),  ռեժիսոր, հայ դերասան։ Հայաստանի վաստակավոր արտիստ (2015)։

 Կենսագրություն 
Արշալույս Հարությունյանը ծնվել է 1977 թ. հունվարի 26-ին, Գերմանիայի Պոտսդամ քաղաքում։ 1998 թ. ավարտել է Երևանի թատրոնի և կինոյի պետական ինստիտուտի դերասանական բաժնի Զավեն Տանտինցյանի արվեստանոցը։ Առաջին անգամ բեմ է բարձրացել 7 տարեկանում, Խորեն Աբրահամյանի ղեկավարությամբ՝ Լենինականի Վ. Աճեմյանի անվան դրամատիկական թատրոնում։ Որպես դերասան հանդես է եկել 40-ից ավելի ներկայացումներում և ֆիլմերում։

1984-1994 թվականներին աշխատել է Լենինականի դրամատիկական թատրոնում, 1988-1992 թվականներին՝ Երևանի Գ․ Սունդուկյանի անվան ազգային ակադեմիական թատրոնում, 1995-1998 թվականներին՝ Երևանի Պատանի հանդիսատեսի թատրոնում։ 1996 թվականից աշխատում է Երևանի պետական Կամերային թատրոնում՝ որպես ռեժիսոր և դերասան։

1995 թ. առաջին «Թող փառաբանվի ու հարատևի էությունն ու անունը քո թատրոն» ռեժիսորական աշխատանքով մասնակցել և հաղթող է ճանաչվել «Թատերական գարուն» երիտասարդական փառատոնում։ «Երկաթ» և «Յան TV» փրոդաքշններում հանդիսացել է մի շարք հեռուստատեսային հաղորդումների հեղինակ և հաղորդավար։ 2001 թ. Քրիստոնեության ընդուման 1700-ամյակի կապակցությամբ՝ բեմադրել է «Գրիգոր Լուսավորիչ» ռոք օպերա բացօթյա մասսայական ներկայացումը «Կասկադ» համալիրում։ 2009 թվականից «Երկաթ» մշակութային ակումբի ղեկավարն է։ Մասնակցել է 30-ից ավելի հանրապետական ու միջազգային թատերական և կինոփառատոների։ 2013 թ. «Տարվա լավագույն ներկայացում» անվանակարգում արժանացել է ՀԹԳՄ «Արտավազդ» մրցանակի՝ «Սկոտչ և վիսկի» ներկայացման համար։

2015 թ. Թատրոնի միջազգային օրվա առթիվ, Երևան քաղաքի թատերարվեստի ոլորտում ունեցած ավանդի, գեղարվեստական արժեքների ստեղծման և տարածման համար պարգևատրվել է «Երևան քաղաքի մշակույթի պատվավոր գործիչ» հուշամեդալով։ 2015 թ. Հանրապետության տոնի առթիվ, բեմական արվեստի բնագավառում ունեցած վաստակի համար Արշալույս Ֆրունզեի Հարությունյանին շնորհվել է «ՀայաստանիՀանրապետության վաստակավոր արտիստ»-ի պատվավոր կոչում։

 Ֆիլմագրություն 

2019թ. նկարահանել է «Անհայտ Բաժանորդ» գեղարվեստական ֆիլմը
2018թ. նկարահանել է «Հանդիպման վայր» հեռուստանովելը՝ արտադրությունը Հանրային Հեռուստաընկերություն
2017 նկարահանել է «Մեր երազանքի ճանապարհը / Մեղրամիս» կարճամետրաժ գեղարվեստական կինոնկարը՝ արտադրությունը «Շարմ փիքչրս»։
2016 նկարահանել է «Հայրեր» արկածային մարտաֆիլմը BERG SOUND (Ռուսաստան)։
2015 նկարահանել է «Սկոտչ և վիսկի» գեղարվեստական կինոնկարը։
2015 Ա. Երնջակյանի «Ժաննա» կինոկատակերգության պրոդյուսեր։
2014 Ա. Երնջակյանի «Խավարում» ֆիլմի պրոդյուսեր։
2014թ. նկարահանել է «Դիպուկահարը 2″ Մահվան իրավունք» արկածային մարտաֆիլմը՝ արտադրությունը BERG SOUND (Ռուսաստան)։
2013թ. նկարահանել է «Ալպինիստները» արկածային մարտաֆիլմը՝ արտադրությունը BERG SOUND (Ռուսաստան)
2012թ. հանդիսացել է Արա Երնջակյանի «Հոբելյանական հաճախորդ» ֆիլմի պրոդյուսերը։
2011թ. նկարահանել է Ա. Սուքիասյանի «Թափառում» ֆիլմ ռոք օպերան

 Պարգևներ, կոչումներ և մրցանակներ 
 2013 թվականին արժանացել է ՀԹԳՄ «Արտավազդ» մրցանակի՝ «Սկոտչ և վիսկի» ներկայացման համար։
Երևան քաղաքի պատվավոր մշակութային գորշիչ
 Հայաստանի վաստակավոր արտիստ (2015)Ա. Ֆ. ՀԱՐՈՒԹՅՈՒՆՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՍՏԱԿԱՎՈՐ ԱՐՏԻՍՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ

 Ծանոթագրություններ 

 Արտաքին հղումներ 
 Արշալույս Հարությունյան 
 Արշալույս Հարությունյան
 https://www.facebook.com/harutyunyan.arsho
 https://www.instagram.com/arsho_harutyunyan/

Կատեգորիա:1977 ծնունդներ
Կատեգորիա:Հայ դերասաններ
Կատեգորիա:Հայ ռեժիսորներ
Կատեգորիա:Հայաստանի վաստակավոր արտիստներ
Կատեգորիա:Երևանի թատրոնի և կինոյի պետական ինստիտուտի շրջանավարտներ